 Katika mchezo huo miamba hiyo ilikuwa ikishambuliana kwa zamu na kulazimika kwenda mapumziko bila kufungana.Bao pekee la Chuoni lilifungwa na Amour Bakar katika dakika ya 79.Kuingia kwa bao hilo kulizidisha kasi ya mashambulizi kwa pande zote mbili ingawa uongozi wa Kijichi ulionekana kulalamika kwa madai kuwa bao walilofungwa halikuwa halali, kwani aliyefunga alikuwa ameotea.Hata hivyo, malalamiko hayo hayakuathiri mchezo huo na mwamuzi Abdi Kombo Deko aliuchezesha vyema.Kwa matokeo hayo timu ya Chuoni imefikisha pointi 17 na kushika nafasi ya tisa kutoka nafasi ya 12 katika msimamo wa ligi hiyo ambayo JKU ndio vinara kwa kuwa na pointi 32.